tomron87/hebrew-wikipedia-sentences-corpus huggingface dataset:
"All My Life" – ליל דורק בהשתתפות ג'יי קול
"Baby Don't Hurt Me" – דייוויד גטה בהשתתפות אן-מארי וקוי לראי
"Doctor (Work It Out)" – פארל ויליאמס בהשתתפות מיילי סיירוס
"Fortnight" – טיילור סוויפט בהשתתפות פוסט מאלון
"Karma (רמיקס)" – טיילור סוויפט בהשתתפות אייס ספייס
"Supposed to Be Loved" – די ג'יי קאלד בהשתתפות ליל בייבי, פיוצ'ר וליל עוזי ורט
"Wild Ones" – ג'סי מרף בהשתתפות ג'לי רול בלה פורץ'
פול ראסל כוכב המוזיקה הגלובלי האהוב ביותרכרטיס סיבוב ההופעות האהוב של השנה צפון אמריקה: טיילור סוויפט
סלינה גומז טיילור סוויפט – The Eras Tour
אוליביה רודריגו – Guts World Tour
סברינה קרפנטר – Emails I Can't Send Tour השיר הוויראלי האהוב ביותר "Espresso" – סברינה קרפנטר
כוכב הספורט הגברי האהוב ביותרכוכבת הספורט הנשית האהובה ביותר טרוויס קלסי
יוצר תוכן האהוב ביותריוצרת תוכן האהובה ביותר MrBeast
מופע דיאנה לילדיםמשפחה המשפיענית האהובה ביותרהגיימר האהוב ביותר ג'ורדן מאטר/סליש מאטר
Unspeakableמשחק הווידאו האהוב ביותר רובלוקס
הסרט האהוב ביותר על ידי בחירת המעריצים
הזוכים הוכרזו באמצעות שידורי ניקולודיאון מקומיים או ברשתות החברתיות בכל אזור.
ילד משפיען האהוב ביותר ( אפריקה)משפיען האהוב ביותר () קאירו פורבס
אקדמיית לוכדי חלומות משפחת אלפיסבייב
רמינה אלמסמשפיען האהוב ביותר ( אסיה)אגדת השנה של אוסטרליה () SB19
אנגאורי רייסכוכב האהוב ביותר ()משפיען האהוב ביותר () סטיאן אדלונד
El Rincón de Aniכוכב האהוב ביותר ()אמן הברזילאי () מקסים וסופי
מאנו גאוואסימשפיען האהוב ביותר ()משפיען האהוב ביותר () לסטי
ויקטוריה ויליגאמן פורץ הדרך ברשת החברתית האהוב ביותר ( בלגיה, אוסטריה ושווייץ)אמן רשת החברתית האהוב ביותר ( בלגיה, אוסטריה ושווייץ) ליאם קרפטנר
Twenty4Timהמוזיקאי האהוב ביותר ()כוכב רשת האהוב ביותר () אנג'לינה מנגו
מריו קרוסויוצר התוכן המצחיק ביותר ( אמריקה הלטינית)אמן האהוב ביותר ( אמריקה הלטינית) Borrego
קניה אוסמשפיען האהוב ביותר ()בעל הדעה האהוב ביותר () דיונה
Martas Tankevičiusמשפיען האהוב ביותר ()כוכב ניק הישראלי () ג'וליה מחוניק
ויקטוריה לשקה קים בן שמעון
עידו אליאליסופרסטאר האהוב ביותר () טום הולנד
פרס אמי לספורט הוא חלק מסדרת פרסי אמי המוענקים על הצטיינות אמנותית וטכנית בתעשיית הטלוויזיה האמריקאית.
את הפרסים מעניקה האקדמיה הלאומית לאמנויות ומדעי הטלוויזיה (NATAS), והם מוענקים על הישגים מצטיינים בשידורי ספורט בטלוויזיה האמריקאית, כולל תוכניות ספורט, שידורים חיים של אירועי ספורט, וסיקור על ידי שדרנים ומנחים.
הטקס מתקיים לרוב ביום שני בערב במהלך האביב, בשבועיים האחרונים של אפריל או בשבוע הראשון של מאי.
כל פרסי האמי לספורט מוענקים בטקס אחד, בניגוד לפרסי אמי בפריים טיים ופרסי אמי בשעות היום, הכוללים טקס נפרד עבור קטגוריות "אמנויות יצירתיות" לאנשי צוות מאחורי הקלעים.
הפרס הראשון בקטגוריית "הסיקור הספורטיבי הטוב ביותר" הוענק בשנת 1950 במסגרת טקס פרסי האמי לבידור בפריים טיים השני.
הזוכה הראשון היה תחנת הטלוויזיה KTLA מלוס אנג'לס על סיקור של תחרויות היאבקות.
בשנות ה-50 זכו גם תחנת KNBH על סיקור קבוצת הפוטבול לוס אנג'לס ראמס, ורשת NBC על תוכניתה "Gillette Cavalcade of Sports".
בשנת 1979 נערך לראשונה טקס אמי ייעודי לספורט, באולם ריינבו בניו יורק.
בשנת 1988 שודר לראשונה הטקס בטלוויזיה הארצית.
מאז מתקיים הטקס מדי שנה ומוקדש להוקרת מצוינות בהפקות טלוויזיה ספורטיביות.
הזכאות לפרס מותנית בכך שהתוכנית תשודר לראשונה בטלוויזיה אמריקאית בין 1 בינואר ל-31 בדצמבר, ותהיה זמינה לפחות ל-50% מהאוכלוסייה.
לא ניתן להגיש מועמדות לפרס זה ולפרסי אמי אחרים במקביל.
מופעים טקסיים, טקסי פתיחה וסיום של האולימפיאדה, או מופעי המחצית של הסופרבול, אינם זכאים לפרס.
ההגשות נעשות עד אמצע ינואר וכוללות קטעי וידאו, לרוב עד 5 קטעים לעריכה ו-12 דקות לשדרנים.
ההצבעה מתבצעת בין פברואר למרץ על ידי חבר שופטים מקצועי.
כל משתתף בהפקה שזוכה בפרס רשאי לרכוש פסלון אמי, אם תפקידו מתאים לקטגוריה הזוכה.
סדרת שידור ספורט חי מצטיינת
תוכן תיעודי קצר / ארוך
תוכנית תיעודית סדרתית / סיפורית
כתבת תחקיר קצרה / ארוכה
תוכנית אולפן שבועית / יומית / מוגבלת
צוות טכני מצטיין (אירוע / אולפן)
צילום עריכה, קצר / ארוך
עיצוב פסקול – חי / ערוך
פרס על הישג טכנולוגי ע"ש ג'ורג' ונזל
הישג בתוכן לפלטפורמות לא מסורתיות
פרסי אמי לחדשות ולתעודה , או בקיצור "אמי לחדשות ולתעודה", הם חלק ממגוון רחב של פרסי אמי על הצטיינות אמנותית וטכנית בתעשיית הטלוויזיה האמריקאית.
הפרסים מוענקים על ידי האקדמיה הלאומית לאמנויות ומדעי הטלוויזיה (NATAS), כהכרה במצוינות בתוכניות חדשות ותעודה בארצות הברית.
הטקסים נערכים לרוב בסתיו ומוענקים בכ-40 קטגוריות שונות.
רק שתי קטגוריות נוגעות לתוכניות חדשות מקומיות, בעוד שיתר הקטגוריות עוסקות בתוכניות לאומיות.
רוב פרסי אמי לתוכניות חדשות ותעודה מקומיות מוענקים במסגרת האמי האזורי.
לפני ייסוד פרסי אמי לחדשות ולתעודה, קטגוריות החדשות והתעודה נכללו בפרסי אמי בפריים טיים – עד שנת 1975.
לפי כללי פרסי אמי לחדשות ולתעודה, תוכנית, סרט תיעודי או כתבת חדשות חייבים להיות משודרים לראשונה בטלוויזיה האמריקאית במהלך תקופת הזכאות שבין 1 בינואר ל-31 בדצמבר, ולהגיע לפחות ל-50 אחוז מאוכלוסיית המדינה.
תוכנית שהופקה מחוץ לארצות הברית אינה כשירה לפרס בדרך כלל, אלא אם כן הייתה הפקה משותפת עם שותף אמריקאי, והייתה מחויבת מראש לשידור בטלוויזיה האמריקאית.
בשתי הקטגוריות שמוקדשות לחדשות מקומיות – הסיפור האזורי הטוב ביותר: חדשות מתפרצות והסיפור האזורי הטוב ביותר: תחקיר עיתונאי – רק כתבות חדשות שכבר זכו בפרס אמי אזורי זכאיות להגיש מועמדות.
הגשת מועמדויות נסגרת בחודש מרץ.
ברוב הקטגוריות יש ללוות את ההגשה בעותקי DVD או בקלטות מקור של התוכנית, הסרט התיעודי או כתבת החדשות.
עבור קטגוריות "גישות חדשות" (New Approaches), ההגשה נעשית באופן מקוון באמצעות וידאו או מולטימדיה.
בנוסף, נדרש לצרף מאמר בן עמוד אחד המסביר מדוע ההגשה "ראויה לאמי".
הצבעה מתבצעת על ידי פאנלי שיפוט מקצועיים בין מאי ליוני.
האקדמיה מזמינה כל אדם בעל ניסיון משמעותי בתחום החדשות הלאומיות או ההפקה התיעודית לשמש כשופט.
ברוב הקטגוריות מתקיימים שני סבבי הצבעה, עם פאנלי שופטים שונים בכל סבב.
ההגשות הטובות ביותר בכל קטגוריה מוכרזות כ-"מועמדות", ולאחר מכן הזוכה הסופי מוכרז כזוכה בפרס אמי במהלך הטקס.
טקס פרסי בחירת הילדים של ניקלודיאון ה-38 נערך בתאריך 21 ביוני 2025 בהאנגר בארקר שבסנטה מוניקה, קליפורניה.
על תקן ההנחיה לקחה הזמרת הדרום אפריקאית טיילה.
הטקס כלל הופעות חיות של Katseye ומשין גאן קלי.
הדרן של "גנוב על העולם" הוביל את הטקס, בעוד פרק חדש של "ברדק אצל פק" שימש כפתיח.
לפני הטקס, אוון הולט וג'יין מקמנוס אירחו שידור חי של השטיח הכתום בערוץ היוטיוב של ניקלודיאון.
בין ההופעות של ידוענים היו ג'ק בלאק, אלכס וורן, אאולי'אי קרוואליו, בני בלנקו, אייס ספייס, ג'ק גריפו, ג'ייקוב רודריגז, קייטלין ווסט, קל מיטשל, קירה קוסארין, מאיה קילוהה, רנה מונטגומרי, שון דוס מג'יק, סמנתה לוריין, טוני הוק וויקטוריה מונה.
לאון תומאס השלישי ואלכס וורן – הציגו את קטגוריית "הזמרת האהובה ביותר".
בני בלנקו וויקטוריה מונה – הציגו את קטגוריית "מדבבת מסרט אנימציה האהובה ביותר".
טוני הוק וקייטלין ווסט – הציגו את קטגוריית "תוכנית הילדים האהובה ביותר".
טיילה – הציגה את קטגוריות "האלבום האהוב ביותר", "זמרת פורצת הדרך האהובה ביותר" ו"השיר האהוב ביותר".
יאנג דילן ודניאלה מונה – הציגו את קטגוריית "תוכנית הריאליטי האהובה ביותר".
קייסי קולסון בייקר – הציגה את הופעתו של משין גאן קלי.
טיילה – הציגה את קטגוריית "אייקון"
ברי בלה ומאיה קלאהא – הציגו את קטגוריית "יוצרת תוכן האהובה ביותר"
אנה דה לה רגוארה והקטור חימנס – הציגו את קטגוריית "מלך הקומדיה".
טיילה – הציגה את קטגוריית "שחקן הקולנוע האהוב ביותר"
קיד קאובוי – הציגו את קטגוריית "תוכנית המצוירת האהובה ביותר".
טיילה ואייס ספייס – הציגו את הופעתם של להקת Katseye.
קיילי קנטרל ומאליה בייקר – הציגו את קטגוריית "השיר הוויראלי האהוב ביותר".
+אמנים אשר הופיעו בטקס פרסי בחירת הילדים של ניקלודיאון לשנת 2025מבצע (ים)שיר (ים)N/Aמחרוזת ריקוד"Water""Abracadabra""Think U the S*** (Fart)""Friend of Mine""Bluest Flame""Bliss"משין גאן קלי"Cliché"Katseye"Gnarly"
המועמדים לפרסי בחירת הילדים הוכרזו כבר בתאריך 15 במאי 2025, כאשר היה ניתן באותו היום כבר להצביע באתר הרשמי של ניקלודיאון.
הטקס כולל את חזרתן של הקטגוריות "השיר האהוב ביותר הלקוח מתוך סרט" ו"אמן בועט בתחת האהוב ביותר", יחד עם הופעות בכורה של קטגוריות "הפודקאסט האהוב ביותר", ו"יוצר תוכן הילדים האהוב ביותר".
פרס "אמן פורץ הדרך האהוב ביותר" התפצל לשתי קטגוריות לזכר ונקבה.
הסרט האהוב ביותרשחקן הקולנוע האהוב ביותרמרשעת
קפטן אמריקה: עולם חדש מופלא
ת'אנדרבולטס*ג'ק בלאק – מיינקראפט: הסרט בתפקיד סטיב
כריס אוונס – מבצע סנטה בתפקיד ג'ק או'מאלי
כריס פראט – שלב החשמל בתפקיד קיטס
דוויין ג'ונסון – מבצע סנטה בתפקיד קלום דריפט
ג'ייסון מומואה – מיינקראפט: הסרט בתפקיד גארט גריסון
ג'ים קארי – סוניק – הסרט 3 בתפקיד דישחקנית הקולנוע האהובה ביותרסרט האנימציה האהוב ביותראריאנה גרנדה – מרשעת בתפקיד גלינדה
סינתיה אריבו – מרשעת בתפקיד אלפבה
אמה מאיירס – מיינקראפט: הסרט בתפקיד נטלי
ג'נה אורטגה – ביטלג'וס ביטלג'וס בתפקיד אסטריד דיץ
מילי בובי בראון – שלב החשמל בתפקיד מישל גרין
וינונה ריידר – ביטלג'וס ביטלג'וס בתפקיד לידיה דיץהקול בראש 2
רובוטריקים: ההתחלהמדבב מסרט אנימציה האהוב ביותרמדבבת מסרט אנימציה האהובה ביותרדוויין ג'ונסון – מואנה 2 בתפקיד מאווי
בן שוורץ – סוניק – הסרט 3 בתפקיד סוניק הקיפוד
כריס המסוורת' – רובוטריקים: ההתחלה בתפקיד אופטימוס פריים
קיאנו ריבס – סוניק – הסרט 3 בתפקיד שאדו הקיפוד
סטיב קארל – גנוב על החיים בתפקיד גרו
ויל פרל – גנוב על החיים בתפקיד מקסים לה מאלאאולי'אי קרוואליו – מואנה 2 בתפקיד מואנה
אניה טיילור-ג'וי – הקול בראש 2 בתפקיד ג'וי
קריסטן ויג – גנוב על החיים בתפקיד לוסי
לופיטה ניונגו – רוז הרובוטית בתפקיד רוז
מאיה הוק – הקול בראש 2 בתפקיד חרדה
סקרלט ג'והנסון – רובוטריקים: ההתחלה בתפקיד אליטה-1הנבל האהוב ביותראמן בועט-בתחת האהוב ביותרג'ק בלאק – סוניק – הסרט 3 בתפקיד דוקטור אגמן
פרנקי גרנדה – הסוכן הנרי: הסרט בתפקיד פרנקי
האריסון פורד – קפטן אמריקה: עולם חדש מופלא בתפקיד גנרל תדאוס "ת'נדרבולט" רוס
ג'ף גולדבלום – מרשעת בתפקיד אוסקר דיגס/הקוסם
מייקל קיטון – ביטלג'וס ביטלג'וס בתפקיד ביטלג'וס
מישל יאו – מרשעת בתפקיד מאדאם מוריבל
ריטה אורה – היורשים: עלייתה של רד בתפקיד מלכת הלבבותאמה מאיירס – מיינקראפט: הסרט בתפקיד נטלי
אנתוני מאקי – קפטן אמריקה: עולם חדש מופלא בתפקיד סם וילסון
פלורנס פיו – קפטן אמריקה: עולם חדש מופלא בתפקיד גנרל תדאוס "ת'נדרבולט" רוס
קיילי קנטרל – מרשעת בתפקיד אוסקר דיגס/הקוסם
ג'ייס נורמן – ביטלג'וס ביטלג'וס בתפקיד ביטלג'וס
ג'ק בלאק – מרשעת בתפקיד מאדאם מוריבל
סבסטיאן סטן – היורשים: עלייתה של רד בתפקיד מלכת הלבבות
תוכנית הילדים האהובה ביותרכוכב הילדים האהוב ביותרמשפחת רעם: משימה חשאית
דילן הצעיר של טיילר פרי
המכשפים מווייברלי פלייס: הדור הבאג'ק גריפו – משפחת רעם: משימה חשאית בתפקיד מקס תנדרמן
דייוויד הנרי – המכשפים מווייברלי פלייס: הדור הבא בתפקיד ג'סטין רוסו
דילן גילמר – טיילר פרי דילן הצעיר בתפקיד דילן הצעיר
הירו האנטר – טיילר פרי דילן הצעיר בתפקיד צ'ארלי וילסון
ישראל ג'ונסו – קיקיוואקה: מחנה קיץ בתפקיד נואה למברט
טרבור טורדג'מן – קיקיוואקה: מחנה קיץ בתפקיד פארקר פרסטוןכוכבת הילדים האהובה ביותרתוכנית טלוויזיה המשפחתית אהובה ביותרקירה קוסרין – משפחת רעם: משימה חשאית בתפקיד פיבי תנדרמן
סלינה סמית' – טיילר פרי דילן הצעיר בתפקיד רבקה וילסון
ג'אניס ליאן בראון – משפחת רעם: משימה חשאית בתפקיד בילי
מלורי ג'יימס מאהוני – קיקיוואקה: מחנה קיץ בתפקיד דסטני בייקר
מאיה לה קלארק – משפחת רעם: משימה חשאית בתפקיד קלואי תנדרמן
מירנדה מיי – קיקיוואקה: מחנה קיץ בתפקיד לו הוקהאוזרבאהבה, קיטי
שר הטבעות: טבעות הכוחכוכב טלוויזיה המשפחתי האהוב ביותרכוכבת טלוויזיה המשפחתית האהובה ביותרשולו מרידואניה – קוברה קאי בתפקיד מיגל דיאז
דיימון ואינז ג'וניור – הבית של פופה בתפקיד דמון
דייוויד שווימר – צמרמורת בתפקיד אנתוני בראוור
ג'ורג' לופז – לופז נגד לופז בתפקיד ג'ורג'
ג'וד לאו – מלחמת הכוכבים: צוות שלד בתפקיד ג'וד נה נאווד
סאם מקארתי – צמרמורת בתפקיד דביןפייטון ליסט – קוברה קאי בתפקיד טורי ניקולס
אנה קאת'קארט – באהבה, קיטי בתפקיד קיטי
אווה קולמן – אבוט אלמנטרי בתפקיד הארפר ריינס
ג'יידן ברטלס – צמרמורת בתפקיד ססה בראוור
ריבה מקנטייר – המקום של האפי בתפקיד בובי
ראיין קירה ארמסטרונג – מלחמת הכוכבים: צוות שלד בתפקיד פרןתוכנית הריאליטי האהובה ביותרהתוכנית המצוירת האהובה ביותרAmerica's Got Talent
הלהקה האהובה ביותרהזמר האהוב ביותרסטריי קידס
דה ויקנדהזמרת האהובה ביותרהשיר האהוב ביותרסיזה
טיילור סוויפט"Taste" – סברינה קרפנטר
"Squabble Up" – קנדריק לאמאר
"Wildflower" – בילי איילישזמר פורץ הדרך האהוב ביותרזמרת פורצת הדרך האהובה ביותרבנסון בון
רוזההאלבום האהוב ביותרהשיר האהוב ביותר הלקוח מתוך סרטShort n' Sweet – סברינה קרפנטר
Wicked: The Soundtrack – אומנים שונים"Defying Gravity" – סינתיה אריבו בהשתתפות אריאנה גרנדה (מתוך הסרט מרשעת)
"" – דוויין ג'ונסון (מתוך הסרט מואנה 2)
"Higher Love" – דסי טריל בהשתתפות די ג'יי חאלד, קארדי בי, נטניה וסובחי (מתוך הסרט "דרדסים")
"I Always Wanted a Brother" – תיאו סומולו בהשתתפות בריילין רנקינס, ארון פייר, וקלווין האריסון ג'וניור (מתוך הסרט "מופאסה: מלך האריות")
"I Feel Alive" – ג'ק בלאק (מתוך הסרט מיינקראפט: הסרט)
"Kiss the Sky" – מארן מוריס (מתוך הסרט רוז הרובוטית)
"Popular" – אריאנה גרנדה (מתוך הסרט "מרשעת")
"Run It" – ג'לי רול (מתוך הסרט סוניק – הסרט 3) שיתוף הפעולה המוזיקלי האהוב ביותרהשיר הוויראלי האהוב ביותר"Luther" – קנדריק לאמאר בהשתתפות סיזה
"" – רוזה בהשתתפות ברונו מארס
"Call Me When You Break Up" – סלינה גומז בהשתתפות בני בלנקו וגרייסי אברמס
"Die with a Smile" – ליידי גאגא בהשתתפות ברונו מארס
"Please Please Please" – סברינה קרפטנר בהשתתפות דולי פרטון
"Show Me Love" – וויז דה מק בהשתתפות ביז אנד הני, וטיילה
"Slow Motion" – מרשמלו בהשתתפות האחים ג'ונאס"Bluest Flame" – סלינה גומז בהשתתפות בני בלנקו
"Sports Car" – טייט מקריי
"That's So True" – גרייסי אברמס כוכב המוזיקה הגלובלי האהוב ביותר הפודקאסט האהוב ביותראפריקה: טיילה
כוכב הספורט הגברי האהוב ביותרכוכבת הספורט הנשית האהובה ביותרלברון ג'יימס
יוצר תוכן האהוב ביותריוצרת תוכן האהובה ביותרMrBeast
לקסי ריברהמשפחה המשפיענית האהובה ביותרהגיימר האהוב ביותרMs.
פרסי ביש שלי (; 4 באוגוסט 1792 – 8 ביולי 1822) היה משורר אנגלי, מחשובי המשוררים בתקופה הרומנטית, ובעלה של הסופרת מרי שלי.
פרסי ביש שלי נולד בסאסקס אנגליה למשפחה עשירה, הוא היה הבכור מבין שישה ילדים.
האב טימותי שלי היה בעל אחוזה וירש את תואר ה"ברונט" המשפחתי אחרי מות אביו סיר ביש שלי.
שלי חונך באופן פרטי בביתו, אחר כך בבית הספר "Sion House Academy" ובקולג' "איטון".
ב-1810 התחיל ללמוד באוניברסיטת אוקספורד.
פרסומו הראשון היה רומן גותי "Zastrozzi" שבו ביטא דעות אתאיסטיות.
שלי ואחותו אליזבת פרסמו יחד אוסף שירים בשם "Original Poetry by Victor and Cazire".
ב-1811 הוא סולק מהאוניברסיטה, יחד עם חברו תומאס ג'פרסון הוג, כשכתב חיבור בשם "הצורך באתאיזם".
הוא סירב לדרישת אביו לחזור בו מדעותיו שכללו אתאיזם, צמחונות, אהבה חופשית ורדיקליזם.
כתוצאה מכך התנכר אליו אביו.
הנתק מאביו היה סופי כששלי ברח לסקוטלנד כדי להתחתן עם הארייט ווסטברוק, בתו בת ה-16 של בעל בית-קפה.
שלי נסע לאירלנד לקדם רפורמות פוליטיות, שירו "המלכה מֶבּ" ("Queen Mab: A Philosophical Poem") יצא לאור ב-1813. בשיר מובעות דעותיו הרדיקליות של הפילוסוף ויליאם גודווין.
שלי ביקר את גודווין בלונדון, שם פגש את בתו מרי והתאהב בה.
ביולי 1814 ברחו שלי ומרי לשווייץ בלווית ג'יין קלרמונט, אחותה החורגת של מרי (מאוחר יותר שינתה את שמה לקלייר).
אחרי שישה שבועות חזרו השלושה לאנגליה מרוששים.
אביה של מרי סירב לדבר אתה או עם שלי.
הם התיישבו בלונדון, מנסים להתחמק מנושים.
שלי כתב אז את שירו "אלסטור, או רוח הבדידות" ("Alastor, or The Spirit of Solitude"), השיר לא עורר אז תשומת לב מרובה, אך נחשב לאחר מכן כשירו החשוב הראשון.
ב-1815 ירש שלי מסבו סכום, שניתן כקצבה, של 1,000 לירות שטרלינג לשנה, שהקל על מצבו הכלכלי.
בשלב זה היו לו בת ובן שילדה אשתו הארייט.
מרי שחייתה איתו ילדה בת שמתה ימים אחדים אחרי הלידה, ובן, ויליאם, שמת בגיל 3.
ב-1816 נסעו פרסי, מרי וקלייר אחותה של מרי שוב לז'נבה.
הם פגשו שם את לורד ביירון ואת ידידו ג'ון פולידורי.
תחרות חיבור סיפור אימה שערכו הארבעה ביניהם הוליד את הרומן הידוע של מרי שלי "פרנקנשטיין".
לביירון הייתה השפעה על כתיבתו של שלי, שיחות שניהלו וסיורים שערכו היוו השראה לשיריו.
גם שלי השפיע על כתיבתו של ביירון באותה עת.
חזרתם של מרי ושלי לאנגליה לוותה בטרגדיה.
פאני, אחותה למחצה של מרי, התאבדה.
זמן קצר אחר כך אשתו של שלי, הארייט, הטביעה את עצמה.
מרי ופרסי שלי התחתנו בדצמבר 1816, שלי קווה לקבל משמורת על ילדיו, אך לא הצליח בכך והם נשארו עם משפחתה של הארייט.
מרי ושלי התגוררו במרלו, שלי היה שייך לחוגים ספרותיים שסביב לי האנט, ובתקופה זו הכיר את המשורר ג'ון קיטס.
הוא כתב את "Laon and Cythna", שיר עלילה ארוך התוקף את הדת הנוצרית ומהלל את דמות השטן, כלוחם חופש וככוח של טוב הפועל ביקום.
טקסט זה נערך מחדש ופורסם כספר בשם "מרד האסלאם" ("The Revolt of Islam").
שלי כתב גם מאמרים פוליטיים מהפכניים בשם העט "הנזיר ממרלו".
ב-1817 כתב שלי, בעקבות התערבות עם ידידו, הוראס סמית, את השיר, שהוא ככל הנראה המפורסם בין שיריו, "אוזימנדיאס" ("Ozymandias").
ב-1818 עזבו בני הזוג שלי את אנגליה לאיטליה, שם נולד בנם ויליאם פלורנס.
שלי פגש את ביירון שהתגורר בוונציה, ושוב כתב שירים בעידודו של ביירון.
שלי כתב באיטליה את עיקר יצירתו, ב-1819 פרסם את הטרגדיה "The Cenci" (אודות ביאטריצ'ה צ'נצ'י, בהשראת דיוקן שלה שראה במוזיאון).
ב-1820 השלים את שירו "פרומתאוס המשוחרר" ("Prometheus Unbound").
אחרי מותו של קיטס כתב לזכרו את האלגיה "אדוניס" ("Adonais").
ב-8 ביולי 1822, כחודש לפני יום הולדתו ה-30, פרסי שלי טבע בים, כשחזר מהפלגה וספינתו נקלעה לסערה.
גופתו, פרט ללב, נשרפה ואפרו נטמן בבית הקברות הפרוטסטנטי של רומא.
מרי שמרה את לבו עד למותה.
אחרי מותו ערכה מרי שלי אוספי שירים של בעלה, כתבה להם הקדמות ופרסמה אותם בשם "post-humous Poems".
אדוניס: אלגיה על מותו של ג'ון קיטס, תרגם מאנגלית יעקב אורלנד, עקד, תל אביב, תשל"ו 1976
אז היה משורר, קטע מאלסטר, תרגמו א"ח פרידלנדר וישראל אפרת, יפו, יפת, תרע"א 1911
סנגוריה על השירה, תרגם מאנגלית והעיר הערות שמעון הלקין, הדים, תל אביב, תרפ"ח 1928
פרסי ברוק בראמלי היה המפקד הראשון של משטרת המנדט.
בראמלי נחשב עוין לציונות וליישוב.
פרסי בראמלי נולד בהודו בשנת 1867 לאב שהשתייך למשפחה ותיקה מיורקשייר ושרת בצבא הבריטי בהודו.
הוא קיבל חינוך ביתי ובסביבות שנת 1888 התגייס למשטרה הבריטית.
הוא עסק במלחמה בפיראטיות ובשוד בגבול עם נפאל והיה השוטר הראשון שקיבל את מדליית קאיזר אי הינד של קיסר הודו.
בשנת 1909 קיבל את מדליית המשטרה, בעת היותו סגן מפקח כללי בפועל של משטרת הודו.
במלחמת העולם הראשונה הוא התגייס לצבא הבריטי ושירת בהודו ולאחר מכן במזרח התיכון.
הוא השתתף בכיבוש קוט והיה מפקד בבצרה.
ביוני 1916 הועלה לדרגת סגן משנה, וביוני 1917 הועלה לדרגת לוטננט.
בהמשך הגיע לדרגת לויטננט קולונל.
על שירותו הוא קיבל את אות מסדר האימפריה הבריטית.
בשנת 1919, בימי הממשל הצבאי הבריטי, מונה למנהל ביטחון הציבור והקים את משטרת המנדט.
ב-1 ביולי 1920, כאשר הממשל הצבאי הבריטי העביר את השלטון בארץ ישראל לידי רשויות הממשל האזרחיות, מונה בראמלי כמנהל הביטחון הציבורי בארץ ישראל ומפקד המשטרה ושירות בתי הסוהר.
כוח המשטרה היה מצומצם ומנה בהווסדו 18 קצינים בריטיים, 55 קצינים מקומיים (רובם ערבים ומיעוטם יהודים) ו-1,144 שוטרים.
בסוף 1920 קיצצה הממשלה במשכורות השוטרים, כתוצאה מכך התפטרו מרבית השוטרים הוותיקים ובהם כ-250 שוטרים יהודים.
בראמלי עשה רבות לחיסולן של כנופיות שודדים גדולות, שהמשיכו להתקיים עוד מתקופת הטורקים.
הוא פיקד על מבצע גדול ללכידת כנופיית שודדים שבראשה עמד שודד בשם מוחמד אבו אימדרס, הצליח להקיף את השודד וקבצותו במחנה בדואים ליד שכם ותפס אותו עם 38 מאנשיו.
אולם בשנת 1921, בעת מאורעות תרפ"א, מילאה המשטרה, תחת פיקודו של בראמלי, תפקיד עגום ולא הצליחה למנוע את הפרעות שהחלו ביפו והתפשטו להתקפות על המושבות ביתר חלקי הארץ, פתח תקווה, כפר סבא, מקוה ישראל, חדרה, רחובות ועוד, ובהן נרצחו 43 יהודים ונפצעו 140.
באפריל 1922 נודע שהנרי טיודור יגיע לארץ ישראל להחליף את בראמלי בראש המשטרה.
בתחילה מונה טיודור למשרה כוללת מעל בראמלי, אך בספטמבר 1922 שונה תוארו מ"הקצין הכללי המפקד על פלשתינה (א"י)" ל"המפקח הכללי של המשטרה ובתי הסוהר" ובראמלי היה לסגן המפקח.
אולם בפועל, המשיך בראמלי לנהל את המשטרה.
הוראס סמואל תיאר את בראמלי כ:"אדם בגיל העמידה ...
שבילה את כל זמנו בכתיבת מזכרים מפורטים לממשלה במטרה לכסות אותו במקרה שתתרחש הסתבכות כלשהי".
בתחילת 1923 פוטר בראמלי על ידי הנציב העליון הרברט סמואל, במה שהוצג כהתפטרות על רקע מצבו הבריאותי והוא הוחלף על ידי ארתור סטפן מאברוגורדאטו.
בראמלי כמו קצינים ושוטרים בריטים אחרים במשטרת המנדט, נחשב על הגורמים שהתנגדו לרעיון הציוני.
רוב השוטרים הבריטיים ראו ביהודים "מהגרים" הזרים לרוח הארץ ותושביה, בעוד שבערבים ראו, מתוך השקפה רומנטית וקולוניאלית, את בני הארץ האותנטיים.
הערבי היה בעיניהם מעין "הפרא האציל" בעוד שהיהודי נראה להם כנטע זר.
בראמלי עמד לצדם של ארנסט ריצ'מונד, היועץ המדיני של הנציב העליון, ורונלד סטורס מושל ירושלים שתמכו בצד הערבי, לעומת הנציב העליון סר הרברט סמואל, וינדהאם דידס המזכיר הראשי של ממשלת המנדט ונורמן בנטויץ' היועץ המשפטי, שנחשבו, יחסית, אוהדי הציונות.
בשנת 1922, לאחר תום המאורעות, כשנתברר לשלטונות המנדט כוחו של ארגון "ההגנה", החלה המשטרה בפיקודו של בראמלי לערוך חיפושים אחר מחסני הנשק של ההגנה.
ארנסט ריצ'מונד כתב שטנה על "ההגנה", בו תיאר אותה כארגון סתר בולשביקי.
הוסיף עליו בראמלי וטען כי פקידי הממשל היהודיים יחד עם בכירי הממשל הבריטים הפרו-ציוניים, תופסים את כל עמדות המפתח בממשל.
כשנמשך הקטרוג החליט הנציב העליון להפגיש את המקטרגים עם ראשי היישוב לשיחה גלויה.
בנוכחות הנציב העליון הרברט סמואל והמזכיר הראשי וינדהאם דידס, נפגשו ארנסט ריצ'מונד ופרסי בראמלי עם קבוצה ממנהיגי היישוב ובהם ד"ר חיים ויצמן והקולונל פרדריק קיש.
בראמלי טען כי אין להסתדרות הציונית כל שליטה על הנעשה בארץ ועל העולים הבאים אליה, שבהם סוכנים קומוניסטים רבים והם מביאים עמם נשק לרוב, לפי הוראת המוסדות הציוניים באירופה.
בראמלי המשיך וטען כי ההסתדרות הכללית הולכת ונוטה לכיוון השמאל ואופיה הוא קומוניסטי, כפי שמוכיחים היישובים הקומוניסטיים שהיא מקימה בארץ.
בראמלי הוסיף כי הדיקטטור האמיתי של המדיניות היהודית בארץ ישראל הוא יצחק בן-צבי, שהוא קומוניסט גמור, וכי הוא ואנשיו מנהלים את היישוב בארץ ולא ועד הצירים.
האשמותיו של בראמלי נגד יצחק בן-צבי הגיעו עד ללונדון, הוצגו בשאילתא בפרלמנט הבריטי ונדונו בעיתונות הבריטית.
בראמלי טען שהוא פוטר מתפקידו בגלל מאבקו הבלתי מתפשר ב:
עלייה בלתי לגלית של יהודים
החזקה בלתי חוקית של נשק על ידי היהודים והתנגדות לכל פשרה בנושא עם הקיצונים היהודיים
חדירת הקומוניזם לארץ ישראל על ידי עולים יהודיים
הדלפת סודות של השלטון לגופים יהודיים.
בעיתונות היהודית התבטאו בחריפות נגד בראמלי.
היו אף שהדביקו לו את התואר "צוררינו".
פֶּרְסִי ג'קסון והאולימפיים היא סדרת ספרים (פנטלוגיה) מאת הסופר האמריקאי ריק ריירדן.
הספר הראשון בסדרה יצא לאור בשנת 2005, ומאז יצאו שבעה ספרים נוספים.
עלילת הסדרה מבוססת על המיתולוגיה היוונית ומתרחשת בימינו.
ספרי הסדרה תורגמו לעברית ויצאו לאור בסדרת "מרגנית" של כנרת, זמורה, דביר ובסדרת "גרף צעיר" של גרף הוצאה לאור.
ב-2008 ו-2009 תורגמו לעברית חמשת הספרים הראשונים על ידי יעל אכמון.
בסדרת פרסי ג'קסון והאולימפיים יצאו הספרים:
פרסי ג'קסון והקרב על המבוך
פרסי ג'קסון וזעם האלה המשולשת
The Demigod Files (אוסף סיפורים קצרים, לא תורגם לעברית)
ריק ריירדן כתב שלוש סדרות המשך לסדרה המקורית.
סדרת ההמשך הראשונה נקראת "גיבורי האולימפוס", והיא מבוססת בנוסף גם על חלק מהמיתולוגיה הרומית.
סדרת ההמשך השנייה לסדרת פרסי ג'קסון היא "גורלו של אפולו" שעוסקת במסעותיו של אפולו ומהווה המשך לגיבורי האולימפוס.
בנוסף ישנם ספרי תוספת למיתולוגיה היוונית בידי ריק ריירדן אשר לא תורגמו לעברית:
Percy Jackson's Greek Gods (האלים היווניים של פרסי ג'קסון)
Percy Jackson's Greek Heroes (הגיבורים היווניים של פרסי ג'קסון)
בנוסף נכתב מפגש בין משפחת קיין לפרסי ג'קסון (שלושה סיפורים קצרים המאוגדים לאחד – demigods & magicians [חצויים ומכשפים]):
סדרת פרסי ג'קסון והאולימפיים עוסקת במאבקו של פרסי ג'קסון בקרונוס, אשר רוצה לקחת את השלטון בעולם אשר נלקח ממנו על ידי בניו לפני אלפי שנים, בסיפורי המיתולוגיה.
אל קרונוס מצטרף לוק בן הרמס, אשר טוען שהאלים נוראיים ולא מתייחסים יפה אל החצויים, ילדיהם.
סיפור הגעתו של לוק למחנה קשור לחברים אחרים של פרסי אשר פעם היו חבריו של לוק, כגון תאליה בת זאוס אשר נהפכה לעץ על ידי אביה לאחר שנפצעה בקרב נגד מפלצות, ואנבת' צ'ייס, בת אתנה, שברחה מביתה בגיל 7 והצטרפה אל תאליה ולוק.
שתי אלו וגרובר, הסאטיר אשר ליווה את פרסי למחנה, שמחפש את האל פאן שנעלם לפני 2,000 שנה, הם חבריו העיקריים של פרסי בסדרה.
ישנם בני אלים אחרים שנלחמים למען קרונוס כגון אית'ן נקמורה בן נמסיס.
מניעם של חצויים אלה הוא חוסר הקשבה מהוריהם, אשר לא יכולים לעזור להם, ורובם בני אלים משניים אשר מנסים להחזיר את כבוד הוריהם.
גם חלק מהאלים המשניים עצמם נלחמים למען כבודם.
הטענה העיקרית הנוספת שלהם היא שהאלים משתמשים בהם כבכלי משחק, כמו חיילים.
פרסי מסכים עם הטענות ובאמת מתנגד לחלק מההתנהגויות של האלים האולימפיים, אך בכל זאת נלחם למענם.
בסיום המלחמה האלים מציעים לפרסי משאלה כפרס על תרומתו, והוא בוחר לוותר על חיי נצח ובמקום זאת דורש מהאלים שישנו את התייחסותם לילדיהם החצויים ובנוסף יתנו יחס טוב יותר לאלים המשניים.
פרסי, או בשמו המלא פרסאוס ג'קסון הוא נער בן שתים עשרה בעל דיסלקסיה והפרעת קשב, אשר גר במנהטן, ניו יורק.
נקודת האור היחידה בחייו היא אמו, סאלי ג'קסון.
סאלי היא מוכרת ממתקים, ונוהגת להביא לפרסי ממתקים כחולים.
אמו תמיד נהגה לספר לו כי אביו היה גבר חסון וחזק שאהב את הים, ויום אחד יצא למסע שממנו לא חזר.
פרסי למד בפנימיית יאנסי, בית ספר למופרעים.
השיעור היחיד אשר באמת מעניין את פרסי הוא שיעור לטינית, שאותו מלמד מורה על כיסא גלגלים, שנקרא מר ברונר.
יום אחד, כיתתו יוצאת לטיול למוזאון, ובטיול חייו משתנים.
אֵרִינֵיָה אשר התחזתה למורתו למתמטיקה תוקפת אותו, ובמהלך הקרב המורה ללטינית של פרסי מוסר לו עט.
פרסי תופס את העט ומגלה שהעט קסום, כך שכאשר פרסי תפס אותו הוא הפך לחרב מארד שמימי (מתכת המחושלת במיוחד ללחימה במפלצות, כיוון שמתכות רגילות אינן משפיעות עליהן).
פרסי מגלה שיש לו כישרון ללחימה בחרב, והוא מביס את האריניה.
פרסי לא מבין מה בדיוק קרה.
הוא יוצא לחופשת הקיץ עם אמו, אך החופשה נקטעת כאשר גרובר חברו הטוב (הלומד איתו בפנימייה) מאתר אותו.
גרובר מתגלה כסאטיר מגונן, ומנסה להציל את פרסי ממינוטאור שרודף אחריו.
כאשר פרסי מגיע לעמק בלונג איילנד, אמו נעלמת באור זהוב רגע לפני שהמינוטאור מוחץ אותה בידו, ופרסי מצליח להרוג את המינוטאור.
מאז הוא בטוח שאמו מתה.
העמק אליו הגיעו דרך כביש 3.141 נקרא מחנה החצויים, מחנה לילדים שהם חצי אלים וחצי בני תמותה.
מתברר כי מורו ללטינית, מר ברונר, הוא בעצם הקנטאור כירון וגם מנהל הפעילויות במחנה.
במחנה החצויים מתגלה לפרסי שאביו הוא אל.
תחילה פרסי לא יודע את זהות אביו, אך בהמשך, במהלך משחק "תפוס את הדגל" במחנה, מתגלה כי פרסי הוא בן פוסידון, אל הים.
פרסי מתיידד עם חבריו החדשים, ובעיקר עם לוק בן הרמס, אל הנוודים, ואנבת' צייס, בת אתנה, אלת החוכמה.
פרסי נשלח למסע חיפושים ומקבל נבואה מהאורקל:
מטרתו היא למצוא את הברק הראשון של זאוס.
זאוס חושד שפרסי הוא זה שגנב את הברק עבור אביו, ופרסי צריך למצוא את הברק כדי להוכיח לזאוס כי פוסידון הוא לא הגנב.
את המשימה הזאת יש להשלים תוך עשרה ימים, אחרת תפרוץ מלחמה.
אל פרסי מתלווים גרובר, וחניכה מהמחנה - אנבת' צ'ייס.
ביחד הם יוצאים מערבה כדי להגיע לשאול.
כירון נותן לפרסי את החרב אנקלוסמוס (ביוונית - נחשול), אשר עשויה מארד שמימי ויכולה להשתנות מצורתה המקורית לצורת עט.
בדרך הם מותקפים על ידי יצורים שונים מתוך המיתולוגיה היוונית כמו מדוזה, האריניות, וכימרה.
הם גם נפגשים עם אל המלחמה, ארס, שמעניק להם תיק עם ציוד לאחר שמילאו את משימתו.
כאשר הם מגיעים לשאול מתברר כי בתוך התיק שקיבלו מארס נמצא הברק הראשון, וכי ארס הוא זה שסיכסך בין האלים, בעודו פועל תחת השפעת קרונוס.
בסיום הספר מתברר כי לוק הוא הבוגד, הוא זה שגנב את הברק ונתן אותו לארס מלכתחילה.
מטרתו היא לעורר את קרונוס מטרטרוס, אך פרסי לא מצליח לעצור בעדו ולוק בורח ממחנה החצויים (ומאז הפך לאחד מאויביו הגדולים של פרסי וחבריו למשך כל סדרת הספרים).
בסוף הספר, פרסי עוזב את מחנה החצויים למשך השנה ועובר ללמוד בבית ספר במנהטן.
טייסון, חברו של פרסי מבית ספרו, מתגלה כקיקלופ, בנו של פוסידון ואח - למחצה של פרסי.
יום אחד, מגיעים לכיתתו של פרסי נערים מגודלים עם שמות מוזרים, כגון טוחן גולגולות, כותש עצמות, ג'ו בוב וכו'.
פרסי מגלה במהלך משחק מחניים עם הנערים המגודלים שהם אינם אלא לייסטריגונים שמנסים להרוג אותו.
במהלך הקרב הלייסטריגונים זרקו על פרסי וטייסון כדורי אש לוהטים.
טייסון חסם אותם מבלי להיפגע כיוון שקיקלופים חסינים לאש.
באותו הזמן, גרובר יוצר קשר עם פרסי דרך החלומות של פרסי.
מתברר שגרובר נכלא על ידי פוליפמוס - קיקלופ ענקי.
גרובר מצליח לשרוד רק מפני שהקיקלופ חושב שגרובר הוא קיקלופה, והוא אומר לקיקלופה (גרובר) שהם יתחתנו ברגע שהיא (גרובר) תסיים להכין את ההינומה שלה.
העץ הקסום של תאליה (השומר על המחנה מפני פולשים) הורעל, והחליש את ההגנות הקסומות של המחנה.
כירון פוטר מתפקיד מנהל הפעילויות, וטנטלוס, העולה מהשאול, מחליף אותו.
פרסי ואנבת' מצליחים להבין שגרובר מצא את גיזת הזהב, המסוגלת לרפא את העץ של תאליה מההרעלה ולעזור להגן על המחנה.
בשל כך קלאריס נשלחת לחפש אותה כדי להציל את המחנה.
לאחר ששוחח עם הרמס וקיבל את עצתו, פרסי בורח מהמחנה עם חברתו אנבת' ואחיו למחצה, טייסון.
כדי שההרפיות לא ישיגו את פרסי וחבריו, ויאכלו אותם, פרסי מתפלל לפוסידון, אביו, ששולח היפוקמפוסים, סוסי ים גדולים, ומפני שפרסי מכיר את שפת הסוסים הוא מסוגל לתקשר אתם ומנווט אותם הרחק ממצר לונג איילנד.
הם מגיעים לספינת התענוגות "הנסיכה אנדרומדה" ומגלים שהיא שורצת מפלצות, ובנוסף לכך מגלים שקרונוס רוצה לעלות חזרה לפני כדור הארץ בעזרת סרקופג מוזהב שניצב בספינה ולכן בורחים ממנה.
לוק מנהיג על הספינה צבא מפלצות גדול.
הם רוצים להגיע לים המפלצות (משולש ברמודה), כדי למצוא את גיזת הזהב ולזרז את תחייתו של קרונוס.
קלאריס מוצאת את פרסי, אנבת, וטייסון כשהם נלחמים בהידרה והם נכנסים אל ים המפלצות יחד.
אס ברמינגהם מתפוצצת במהלך קרב וטייסון איתה.
הם מגיעים לאי של פוליפמוס, ממנו הם לוקחים את הגיזה, מצילים את גרובר וקלאריס מפוליפימוס ומגלים שטייסון חי, וחוזרים למיאמי.
קלאריס טסה למחנה עם גיזת הזהב, כדי לרפא את העץ המורעל מהר ככל האפשר, ואילו פרסי, אנבת' וטייסון נתפסים על ידי לוק.
בעזרת הודעת איריס-נט הם מראים לדיוניסוס, אחראי המחנה ואל היין, שלוק הוא האשם בהרעלת העץ של תאליה ושכירון חף מפשע, ודיוניסוס מפטר את טנטלוס.
לאחר שפרסי נלחם בלוק ומביס אותו, לוק מורה על אנשיו לחסל אותם ומחליט להשיג את קלאריס עם פגסוס שחור (בלאקג'ק) מכיוון שגם הוא רוצה להשיג את גיזת הזהב.
אך הוא לא מצליח לצאת לדרך כי צבא קנטאורים ובראשם כירון מעוררים מהומה שמאפשרת לבלאקג'ק לברוח, ופרסי, טייסון ואנבת' חוזרים על גב הקנטאורים ("חבורת הפונים הפרועים") למחנה, שם כבר ריפאה הגיזה את העץ של תאליה.
למזלם, כל תשומת הלב מופנית לקלאריס, ואף אחד לא מעיר להם על כך שברחו כדי לעזור לה במסע החיפושים.
טייסון נקרא על ידי פוסידון על מנת לעזור לו בכבשני הקיקלופים מתחת לים, ועוזב את המחנה לעת עתה.
הגיזה עובדת טוב יותר משציפו כולם, וימים ספורים לאחר מכן נפלטת תאליה (בת זאוס) מהעץ בהפתעה.
זוהי עוד תוכנית של קרונוס שנועדה להוסיף עוד קלף שיכול לשנות את תוצאות הנבואה אשר שאומרת שלבן של אחד משלושת הגדולים (זאוס, פוסידון והאדס) אם ישרוד עד גיל 16, יהיה את הכוח והיכולת להחליט אם להשמיד את האולימפוס או לא.
בתחילת הספר פרסי, אנבת' ותאליה בת זאוס (חברת ילדות של לוק ואנבת') נסעו לפנימייה צבאית בשם "ווסטאוובר הול" מפני שגרובר מצא שני חצויים חדשים: ביאנקה וניקו די אנג'לו, שהתבררו כחזקים מאוד.
על שני החצויים שם עין מפלצת - המנטיקור, המתחזה לד"ר קוטס.
פרסי נקלע למצב שבו הוא מופרד מחבריו וצריך להילחם במנטיקור לבדו.
בשנייה האחרונה אנבת', תאליה וגרובר מגיעים אבל המנטיקור ממשיך להיות חזק יותר מהם.
לפתע נחלצת לעזרתם האלה ארטמיס - אלת הציד ביחד עם ציידותיה, אך היא אינה מספיקה להציל את אנבת' שנחטפת על ידי המנטיקור.
האלה ארטמיס יוצאת לחפש את המפלצת המסוכנת שיכולה להשמיד את האולימפוס, שעליה דיבר המנטיקור, אבל היא נתפסת בטרם גילתה מידע חדש ונהיית שבויה.
תאליה, גרובר, ביאנקה (שהפכה לציידת ארטמיס), הבכירה שבציידות ארטמיס, זואי צל-ליל (אחותם של נימפות השקיעה - ההספרידות) ופרסי יוצאים לחפש את ארטמיס, אנבת' ואת המפלצת בעקבות הנבואה שהם שמעו מפי האורקל מדלפי ששוכנת במחנה החצויים בגופה של מומיה:
הם מחליטים על שילוב של 3 ציידות ו־2 חניכים.
התכנון הוא שתאליה, גרובר, זואי צל-ליל, ביאנקה ופיבי הציידת יצאו.
אך האחים טראוויס וקונור שוד מותחים את פיבי עם דם קנטאור ופוגעים בה, כך שהיא לא יכולה לצאת למסע החיפושים.
פרסי בורח מהמחנה (בעזרת בלאקג'ק) כדי להשתתף במסע במקום פיבי.
פרסי והשאר נפגשים לאחר שפרסי מנסה להזהיר את השאר מפני אנשי - שלד שהטיטאן אטלס יצר כדי להרוג אותם.
הם נלחמים נגד אנשי השלד, וגם נגד מפלצת, האריה מנמאה.
החבורה מוצאים את האלה ארטמיס, אשר הוכרחה להחזיק את השמיים, הנטל הקבוע של אטלס, ופרסי מחליף אותה בהחזקה כדי שתוכל להילחם נגד אטלס.
בנוסף לכל זה קרו עוד דברים, כגון הפעם שרכבו על חזיר ענק (ברכת פאן), כשפרסי נאבק בנראוס הזקן כדי לקבל מידע, וכשהוא נפגש עם רייצ'ל אליזבת דר (בת תמותה אשר יכולה לראות דרך הערפול כמו אימו של פרסי) והיא מצילה אותו.
לקראת סוף הספר מגלים שזואי צל - ליל הציידת היא אחת ההספרידות (נימפות השקיעה), שהן בנותיו של אטלס והיא אכן נהרגת על ידו.
ניקו די אנג'לו מאשים את פרסי במות אחותו, ולאחר התקף זעם מתגלה כבנו של האדס - אל המתים ואדון השאול - אחד משלושת הגדולים.
בנוסף מתגלה במהלך הספר שניקו וביאנקה היו לכודים במלון הלוטוס שהזמן בו מהיר איטי יותר.
הם הרגישו ששהו במלון חודש לכל היותר, אבל מסתבר שהם הגיעו מתקופת מלחמת העולם השנייה לפני 70 שנה.
בסוף הספר, תאליה מצטרפת לציידות ארטמיס יום לפני יום הולדתה ה-16 כדי לא להיות החצויה מהנבואה, וגרובר מקבל הודעה מהאל פאן שאומרת: "אני ממתין לך".
הספר הרביעי: הקרב על המבוך
לאחר שהותקף על ידי מעודדות אמפוזות בבית ספרו החדש ומצליח לחסל רק אחת מהן בעזרת רייצ'ל אליזבת דר, חוזר פרסי ג'קסון למחנה החצויים על מנת ללמוד על המבוך העצום אשר נבנה על ידי האדריכל היווני דיידלוס מתחת לאדמה.
כשהוא מגיע למחנה, הוא פוגש את מורה קרב החרבות החדש, קווינטוס.
במהלך קרב נגד עקרבי ענק במחנה במקום משחק תפוס את הדגל, מוצאים אנבת' ופרסי במקרה את הכניסה למבוך.
לאחר כניסה למבוך ויציאה ממנו, מבין פרסי בעזרת דפנה, חברתו של גרובר, כי לוק כבר השתמש במבוך והוא מתכוון להוביל את צבאו דרכו כדי לתקוף את מחנה החצויים.
על ידי שימוש במבוך, מוכרחים אנבת', פרסי, גרובר וטייסון למצוא את דיידלוס ולשכנעו לא לערוק אל כוחותיו של לוק, בשביל שלא ימסור את חוטה המכושף של הנסיכה אריאדנה, שינחה אותו ואת כוחותיו במבוך.
לאחר ניווט קל במבוך, נפגשים פרסי ורעיו בקאמפה - מחצית אישה ומחצית מפלצת-דרקון ולאחר קרב משחררים את אסירה, בריאראוס בעל־מאה־הידיים, בן משפחתו של טייסון ואלילו הרוחני.
למרות הערצתו של טייסון כלפי בעל מאה הידיים ה"אימתני", מאכזבו בריאראוס בכך שמסרב לעזור להם כאשר הפחד מניע אותו.
לאחר מפגש עם האלה האולימפית הרה ועם האל הזוטר יאנוס וקרב בחוותו של גריאון, מתאחדת הקבוצה עם ניקו די אנג'לו, בן האדס, אשר מאשים את פרסי כגורם למות אחותו, ביאנקה.
לאחר מכן, בהוראתו של האל הפייסטוס, משתמשים פרסי והקבוצה במבוך על מנת להגיע להר סנט הלן.
שם, מרגיש גרובר בנוכחותו של האל פאן ויוצא בעקבותיו יחד עם טייסון.
פרסי ואנבת' מתפצלים ויוצאים אל נפחיית הטלקינים, שדים דמויי הכלבים אשר משרתים את הטיטאן קרונוס.
הטלקינים מוצאים אותו ותוקפים אותו.
זמן קצר לפני ההתקפה, נפגשים פרסי ואנבת' ומתווכחים לגבי אפשרות לבריחתה של אנבת'.
אנבת' מנשקת את פרסי ובורחת.
פרסי משתמש בכוחו השולט במים וגורם להתפרצות הר הגעש, ובורח בעזרת מים מההר כדי להשאיר את הטלקינים חסרי אונים.
לאחר התרגיל הוא נשאר מחוסר הכרה ואנרגיה.
לאחר מכן, מתעורר פרסי באי המכושף של קליפסו, אוגיגיה.
קליפסו נכלאה באי לאחר מלחמת הטיטאנים הראשונה, לאחר שעזרה לאביה, הטיטאן אטלס.
כחלק מעונשה הנצחי, כל אלף שנה מופיע חצוי על חופי האי של קליפסו; היא מתאהבת בו, אך מסיבה כלשהי הוא לא יכול להישאר באוגיגיה לנצח.
כמו החצויים האחרים שעזבו את קליפסו, עוזב אותה פרסי ומפליג למחנה החצויים על רפסודה.
כשהוא מגיע למחנה, הוא משבש את טקס ההספד שלו, לאחר שכולם חשבו שנהרג.
פרסי ואנבת' מאתרים ומבקשים עזרה מבת האנוש רייצ'ל אליזבת' דר, שיכולה לראות מבעד לערפול, אשר מונע מבני אנוש לראות את העולם המיתולוגי.
הקבוצה הכוללת את פרסי, אנבת', ואת רייצ'ל נכנסת למבוך בשנית, מוצאת את גרובר וטייסון ופוגשת סוף סוף את האל פאן.
לאכזבתו של גרובר, במקום לקום ממקום מחבואו ולשקם את הטבע ההרוס בעולם, פאן גוסס ומסביר שאינו יכול לעזור להציל את הטבע כיוון שהוא רק צל של מה שהיה בעבר.
במקום, הוא מורה על גרובר להעביר הלאה בשורה האומרת שרק ברשות הסאטירים האפשרות לשקם את הטבע.
לאחר המפגש עם פאן, מגלה הקבוצה שקווינטוס, מורה החרב המסתורי במחנה החצויים הוא בעצם דיידלוס, שהעניק לעצמו חיי נצח כאשר שריין את גופו כאוטומטון.
דיידלוס מבשר כי לוק הוא בעצם נושא רוחו של קרונוס, וקרונוס מנצל את לוק על מנת לחזור לחיים.
קרונוס מגלה שניקו הוא בנו של האדס והדמות האופציונלית מן הנבואה הגדולה.
הקבוצה מגלה שלוק הקדים את חבריו והשיג את חוט אריאדנה; לאחר מכן, שולח לוק את צבאו הגדול לקרב במחנה החצויים דרך המבוך.
לאחר קרב בו המחנה נהרס כמעט לגמרי, בריאראוס ודיידלוס מגיחים מן המבוך ומחסלים את הקאמפה.
גרובר משלים את עבודתם של השניים ומעורר פאניקה בצבאות האויב בעזרת כוח שניתן לו על ידי פאן.
הפאניקה מבריחה את הצבא של לוק.
לאחר הקרב, מקריב דיידלוס את חייו כדי לסגור את המבוך.
מועצת זקני הפרסות לא מאמינה לעדותו של גרובר בנוגע למות פאן, ודורשת להגלותו.
לאחר הצבעה בה משתתפים גם דיוניסוס וכיירון (חבר כבוד במועצה), מגיעה המועצה לתיקו ומתפרקת בעצתו של דיוניסוס.
אנבת' הולכת ללמוד בבית ספר פרטי בסן פרנסיסקו, כדי להשגיח על הר טאם, מבצר הטיטאן קרונוס שהוקם שנה קודם לכן.
הספר מספר על המלחמה האחרונה בין האלים לבין קרונוס.
הספר מתחיל ביציאה של פרסי וצ'ארלס בקנדורף מביתן הפייסטוס למשימה על ספינת 'הנסיכה אנדרומדה'.
בסופו של דבר הספינה מתפוצצת ובקנדורף ולוחמים ספורים מצבאו של קרונוס נהרגים.
פרסי מתעורר בממלכתו של פוסידון, ומגלה שפוסידון נמצא במצור על ידי הטיטאן אוקיינוס.
הוא חוזר למחנה ומעביר את ההודעה על מותו של בקנדורף, ושומע לבסוף את הנבואה הגדולה:
במהלך שיטוט ביער הוא רואה את ניקו, דפנה והסאטיר לנאוס, שדנים בהיעלמותו הבלתי מוסברת של גרובר.
ניקו מדבר עם פרסי והם מחליטים ללכת לשאול, על מנת שיוכל פרסי לקפוץ לסטיקס ולהיות בלתי מנוצח.
הם הולכים לבית אמו של לוק, שמתגלה כמטורללת ומשונה.
היא מסבירה לשניים שלוק בא לבקש את ברכתה והם מבינים שגם לוק הפך לבלתי פגיע.
הם חוזרים לביתו של פרסי, שם אמו נותנת לו את ברכתה גם כן.
לאחר שהם פוגשים את גרובר בסנטרל פארק, הם נכנסים לשאול דרך שער אורפאוס, ומתעמתים עם האדס.
פרסי קופץ לסטיקס ונהיה חסין ובלתי מנוצח מלבד נקודה בגב שלו.
בתור משהו שיעגן אותו לעולם בני האנוש, הוא חושב על אנבת' ששולה אותו מהנהר.
ניקו נשאר בשאול, בעוד פרסי עולה ותופס פיקוד על כל החצויים שבאים להילחם בקרונוס ובצבאו, והציידות, בהנהגת תאליה, מחליפות את תפקידם של ביתן ארס.
קרונוס מעיר את המפלץ טיפון בסנט הלן, וכך כל האולימפיים - חוץ מדמטר ופרספונה, שמתחבאות עם האדס בשאול, ומפוסידון, שנערך עליו מצור - יוצאים להילחם בו.
האולימפוס נשאר כמעט בלי הגנות, וקרונוס לוקח את כל הצבא שלו לניו יורק כדי להשמיד את האולימפוס.
האל הזוטר מורפיאוס מרדים את כל בני התמותה, ורק מחנה החצויים נשאר להגן על תרבות המערב כולה, אחרת קרונוס ישמיד את האולימפוס, מקום משכנם של האלים.
קלאריס, נציגת ביתן ארס, רבה עם מייקל יוּ מביתן אפולו, ומשום כך קלאריס וביתן ארס מסרבים להשתתף בקרב ונשארים במחנה, כי 'נמאס לה שמשתמשים בחצויי ארס למלחמות בלי הכרת תודה'.
עם זאת, מתברר שלקרונוס יש מרגל במחנה שמעביר אליו את כל המידע האסטרטגי החשוב של צבא החצויים.
החצויים ממשיכים להילחם, ורובם נפגעים וחלקם מתו.
רק פרסי - המוגן בקללת אכילס - לא נפגע ולא נשרט אפילו שריטה קלה.
קרונוס מצליח להגיע לכניסת בניין האמפייר סטייט ופתאום האדס מגיח מאדמה עם דמטר, פרספונה וניקו עם צבא מתים ומתחילים להילחם נגד קרונוס, אך הוא מצליח להגיע לאולימפוס ושם קרונוס ופרסי נאבקים זה בזה.
אנבת' נפצעה קשה, מפני שספגה את המכה של איתן נקמורה במקום פרסי, כי איתן כיוון ישר לנקודת התרופה של פרסי.
אנבת' מבינה שלוק עוד מנסה להאבק בקרונוס ששוכן בגופו, ומביאה לפרסי את הסכין שלה כדי שימסור אותו ללוק, שיוכל לדקור את עצמו בנקודת התורפה שלו - האזור היחיד בגופו שבו הוא פגיע.
פרסי מתלבט האם לבטוח בלוק ולתת לו את הסכין כדי שיתאבד ובכך יקטול את קרונוס, או שהוא משקר לו וקרונוס יהפוך לצורתו האמיתית שתחריב את העולם בקלות.
פרסי מביא ללוק את הסכין ולוק מתאבד, כשהוא דוקר את עצמו בנקודה מתחת לזרועו השמאלית.
בזכות פוסידון, האלים מביסים את טיפון וחוזרים לאולימפוס, האדס מתקבל בהתלהבות רבה, ולאחר שאלות הגורל באת לשאת את התכריכים של לוק - פרסי, אנבת', תאליה, טייסון וגרובר מקבלים כל אחד מתנה מהאלים.
תאליה מקבלת עזרה בגיוס ציידות חדשות, והאדס מוודא שהציידות שמתו יובלו לשדות אליסיום.
טייסון נמנה כמשרת גנרל צבאות האוליפוס ומקבל נבוט חדש.
גרובר נמנה כחבר במועצת זקני הפרסות וכאדון הפרא החדש לאחר מות פאן בספר הקודם.
אנבת' מקבלת את המשרה להיות אדריכלית האולימפוס ולשקם אותו לאחר שנהרס במלחמה, ופרסי מקבל את ההזדמנות להפוך לבן אלמוות - לאל.
פרסי דוחה את ההצעה המפתה, ומבקש במקום זאת לקיים את בקשתו האחרונה של החצוי הזוטר אית'ן נקמורה (בן נמסיס) ממנו - שיכירו בכל בני האלים לכל היותר עד גיל שלוש עשרה, ושהילדים של האלים הזוטרים יקבלו מקום מכובד במחנה.
בסוף הספר רייצ'ל הופכת לאורקל החדשה של מחנה החצויים, ואנבת' ופרסי נהיים בני זוג.
ובסוף הספר רייצ'ל האורקל החדשה דוברת את הנבואה הבאה:
פרסאוס "פרסי" ג'קסון - הדמות הראשית.
בנם של פוסידון וסאלי ג'קסון.
פרסי מתואר כנער בעל שיער שחור סתור ועיניים בצבע טורקיז ים, ואחת ממידותיו היא נאמנות לחבריו בכל מחיר (זהו גם הפגם הבסיסי באופיו).
פרסי מפגין שליטה בכוחות הקשורים לאביו כגון: שליטה במים, דיבור עם סוסים (או חיות דומות), להרעיד את האדמה וליצור סערות.
הוא החבר של אנבת' צ'ייס.
נשקו של פרסי הוא ה"אנקלוסמוס" (שפרושה ביוונית עתיקה הוא "נחשול").
מי שמגלם את פרסי בסרט הראשון הוא לוגאן לרמן.
אנבת' צ'ייס - חברתו הטובה ביותר של פרסי (מלבד גרובר), ובת גילו.
בעלת תלתלים בלונדיניים ארוכים ועיניים אפורות כסערה, אחד מסימני ההיכר של אמה, אתנה, אלת החכמה והקרב - שיריבה הוא פוסידון, אביו של פרסי.
הפגם היסודי באופייה של אנבת' הוא גאווה - היא חושבת שהיא מסוגלת לעשות את הכל באופן הטוב ביותר.
בסוף הספר החמישי היא נהפכת לבת זוגו של פרסי.
חלומה הגדול ביותר הוא להיות אדריכלית.
מאחר שאמה היא אלת החוכמה, אנבת' חכמה במיוחד.
נשקה של אנבת' הוא פגיון עשוי ארד שמימי שלוק נתן לה.
בנוסף, יש לה כובע בייסבול המסוגל להפוך אותה לבלתי נראית (דומה לקסדת האופל).
מי שמגלמת את אנבת' בסרט הראשון היא אלכסנדרה דדריו.
גרובר אנדרווד - סאטיר, חברו הטוב ביותר של פרסי.
בספר הראשון הוא בן 28 (סאטירים גדלים פיזית לאט יותר מאשר בני אדם).
בעל שיער מתולתל, פצעוניי בגרות על פניו וזקנקן קטן.
גרובר נהיה חבר של דפנה, נימפת היער.
מתמנה על ידי פאן להיות אדון הפרא.
יש לגרובר כוחות מיוחדים בנופי הפרא - שמיעתו מתחדדת, הוא יכול להרגיש גורם מפריע בנופי הפרא ועוד.
בסוף הספר החמישי הוא מקבל כיסא במועצת זקני הפרסות.
מי שמגלם את גרובר בסרט הראשון הוא ברנדון ט.
לוק קסטלאן - בנו של הרמס.
בעל שיער בלונדיני קצוץ וצלקת מעל שפתו, שנגרמה לו מטופר של דרקון.
היה המדריך של ביתן הרמס בספר הראשון ולפניו.
לוק חשב שאביו לא נענה לתפילותיו, ולכן בגד באולימפוס ובמחנה החצויים ועבר להילחם לטובת הטיטאנים.
הוא כושף על ידי קרונוס.
להבה מורכב מארד שמימי לקטילת מפצלות ובמתכת רגילה להריגת בני תמותה.
בסרט הוא מגולם על ידי ג'ייק אייבל.
תאליה גרייס - בתו של זאוס.
מבוגרת מפרסי בשנה (מאחר שנשמתה הייתה כלואה בתוך עץ).
בעלת שיער שחור קצר מסופר בתספורת גותית ועיניים כחולות-חשמליות.
מצטרפת לחבורת הצייד של ארטמיס.
בסוף הספר השלישי היא נהפכת להיות מנהיגת הציידות לאחר מותה של זואי צל - ליל.
מאחר שתאליה היא בת זאוס, יש לה את היכולת להטיל ברקים.
משתמשת במגן הקסום שלה, אייגיס, שבגוף המגן יש פרצוף של המפלצת מדוזה, ובחנית חשמלית.
לאחר שנהפכה לציידת, השתמשה בקשת עם חיצים מכסף.
טייסון - צעיר מפרסי ב-6 שנים.
קיקלופ, ולפיכך אח למחצה של פרסי.
בשל העובדה שטייסון הוא קיקלופ גופו חסין לאש.
טייסון יורד לממלכתו של פוסידון בתוך האוקיינוס ושם בונה נשק לצבאו של אביו.
מקבל תפקיד בתור מנהיג צבא הקיקלופים של אביו.
ניקו די אנג'לו - חצוי, בנו של האדס ואחיה הקטן של ביאנקה.
הפסיד שנים מחייו כשבילה עם אחותו בקזינו לוטוס שבו הזמן עומד מלכת.
בספר הרביעי הוא נחשב למנודה מהמחנה, משום שלאביו אין ביתן שם, ונודד (גם משום שהוא כועס על פרסי שהבטיח לשמור על אחותו בחיים אחרי שנהפכה לציידת, ובכל זאת היא מתה).
הנשק של ניקו הוא חרב העשויה מברזל סטיגאי, המתכת המאפיינת את בני האדס, שחושלה בנהר הסטיקס.
קלאריס לה רו - בתו של ארס.
בעלת שיער חום מדובלל ושרירית.
המדריכה של ביתן ארס והמבוגרת והחזקה ביותר מבין ילדיו.
קלאריס שונאת את פרסי ואת אנבת' ומתנכלת לפרסי מיום הגיעו למחנה.
ביומו הראשון של פרסי במחנה קלאריס מנסה להכניס את ראשו של פרסי לתא בשירותים.
בספר השני קלאריס נאלצת לשתף פעולה עם אנבת', פרסי וגרובר כדי לחזור למחנה ממסע החיפושים שלה.
בספר השלישי קלאריס יוצאת למשימה סודית במבוך, שם מוצאת גם את כריס רודריגז שהיה בצבא של קרונוס, מעבירה אותו לצד שלהם והם מתחילים לצאת ביחד.
בספר החמישי היא הורגת את הדרקון הלידי.
נשקה של קלאריס היא חנית חשמלית אדירה שנתן לה אביה.
גליסון הדג' (סאטיר לוחמני מאוד שהצטרף לחצויים של נבואת השבעה, אך עזב בסוף הספר) הוא מי שהביא אותה למחנה החצויים.
ביאנקה די אנג'לו - חצויה, בתו של האדס ומריה די אנג'לו ואחותו הגדולה של ניקו.
את ביאנקה וניקו מוצא גרובר בפנימיה צבאית בשם "וסטאובר הול".
לאחר שהיא פוגשת את ארטמיס היא מחליטה להצטרף לציידות, בתור ציידת היא מקבלת מסע חיפוש כדי להציל את ארטמיס.
במהלך המסע היא מוצאת את מותה.
צ'ארלס בקנדורף - בנו של הפייסטוס ומדריך הביתן.
בספר החמישי, בקנדורף יוצא עם פרסי למשימה בספינת "הנסיכה אנדרומדה" ובשל כך נהרג.
בספרים קודם, תואר כי הוא בן זוגה של סילנה בוריגרד.
לפני שמת, הוא וסילנה התאהבו.
סילנה בוריגרד - בתה של אפרודיטה וראש הביתן.
לפני מותה, מגלה סילנה כי שימשה כמרגלת של האויב.
מגולמת בסרט הראשון על ידי סלין סימונס.
לפני שבקנדורף מת, היא ובקנדורף התאהבו.
קונור וטראוויס שוד - בניו של הרמס וראשי הביתן לאחר לוק.
אף על פי שהם אינם תאומים, הם נראים דומים מאוד אחד לשני.
שמם אכן מתאים להם, הם אוהבים לנהל פשיטות קטנות על חנויות ומילאו תפקיד לא קטן במלחמה על האולימפוס.
קונור גדול בשנה מטראוויס על אף שלא נודע גילם.
לי פלטשר - מנהיג ביתן אפולו עד סוף הספר הרביעי.
נהרג בקרב על מחנה החצויים.
מייקל יו - בנו של אפולו ומדריך הביתן מתחילת הספר החמישי.
מייקל נהרג במהלך הקרב על מנהטן.
לא נודע מהו גילו לאורך כול הספר.
קסטור ופולוקס - הבנים התאומים של דיוניסוס.
קסטור נהרג בקרב על מחנה החצויים בספר הרביעי.
ויל סולאס - בנו של אפולו.
הפך למדריך ביתן אפולו לאחר מותו של מייקל יו.
ג'ייק מייסון - בנו של הפייסטוס ומחליפו של בקנדורף בניהול ביתן הפייסטוס מתחילת הספר החמישי.
קייטי גרדינר - בתה של דמטר ומדריכת הביתן.
כריס רודריגז - מוזכר בספר השני אך מופיע לראשונה בספר הרביעי.
קלאריס מצאה אותו במבוך כאשר הוא לא יודע כלום, השתגע.
הוא וקלאריס הופכים לבני זוג.
מלקולם פייס - בן של אתנה.
אית'ן נקמורה - מופיע לראשונה בספר הרביעי כאשר פרסי אמור להילחם מולו.
פרסי מציל אותו אבל למרות זאת הוא נשאר בצבא קרונוס.
הוא בצבא הטיטאנים מכיוון שאימו, נמסיס, היא אלה זוטרה ולא מתייחסים אליה ואליו.
בספר החמישי הוא נרצח על ידי קרונוס לאחר שבגד בצבא קרונוס לטובת פרסי וחבריו.
- אימו בת התמותה של פרסי ובעלת מתת הראייה - היכולת לראות דרך ערפול.
בצעירותה הוריה מתו בתאונת מטוס, וסאלי עברה לגור בביתו של דודה האכזר.
כשגדלה, לא היה לה כסף למלגה באוניברסיטה.
היא הכירה את פוסידון, אל הים, אשר היה בן זוגה לקיץ אחד ואף הכניס אותה להיריון.
מגולמת בסרט הראשון על ידי קתרין קינר.
רייצ'ל אליזבת דר - בת תמותה בעלת מתת הראייה.
בעלת שיער אדמוני ומקרוזל, עיניים ירוקות והמון נמשים.
אביה הוא איש עסקים עשיר.
רייצ'ל פוגשת את פרסי לראשונה בספר השלישי, אך מתחילים להיות חברים טובים בספר הרביעי, בו היא עוזרת לחבורה לנווט במבוך של דיידלוס.
בספר החמישי, רייצ'ל הופכת להיות האוראקל החדשה של מחנה החצויים ומדקלמת לראשונה את הנבואה הגדולה החדשה.
אנבת' קינאה בה בגלל פרסי עד שהפכה לאורקל.
פול בלופיס - אביו החורג של פרסי מתחילת הספר החמישי.
גייב 'המסריח' אגליאנו - אביו החורג של פרסי עד סוף הספר הראשון.
התאבן לאחר שראה את ראשה של מדוזה, ונמכר כפסל על ידי סאלי
פרדריק צ'ייס - אביה בן התמותה של אנבת'.
נחלץ לעזרתם של פרסי וחבריו בספר השלישי.
מריה די אנג'לו - אימם המנוחה של ניקו וביאנקה.
מאי קסטלאן - אימו בת התמותה של לוק.
בצעירותה, היא רצתה להיות האורקל של דלפי, אך לא יכלה משום שהאדס קילל את האורקל לאחר מות אהובתו, מריה די אנג'לו.
לאחר שרוח האורקל לא נכנסה בה, היא הפכה לאישה משוגעת.
לוק התבייש בה כל חייו ועזב את הבית בגלל זה.
מאי מכינה המון כריכים חמאת בוטנים וריבה, בתקווה שיבוא יום והוא יחזור הביתה ויפסיק להתבייש בה.
האורקל מדלפי - האורקל מדלפי היא רוח העתידות של האלים.
בתחילת מלחמת העולם השנייה חתמו זאוס ופוסידון הסכם לגבי הילדים של הגדולים שכללו גם את האדס, וזאוס והאורקל ניסו להרוג את ילדיו של האדס.
לכן האדס הטיל קללה שלפיה איש לא יוכל להפוך לאורקל החדשה ושזו תהיה כלואה בגוף מומיה.
בספר החמישי רייצ'ל הופכת לאורקל אחרי שבוטלה הקללה.
מר דר - אביה של רייצ'ל, קבלן עשיר שהורס את אזורי הפרא לטובת בנייה.
זאוס (צורה רומית: יופיטר) - אל השמיים ומלך האלים.
אחד משלושת הגדולים, ומשנים-עשר האולימפיים.
מופיע לראשונה בספר הראשון, כאשר פרסי מחזיר לו את הברק שלו.
בספר השלישי, זאוס מנהל הצבעה האם יש צורך להרוג את פרסי על מנת שהנבואה הגדולה לא תתגשם.
בעל דעות שליליות על פרסי, ולא בוטח בו.
חובב חליפות פסים מחויטות, תוכניות ריאליטי ואת המסעדה הסינית ברחוב 23. זאוס הוא אביה של תאליה.
בסרט, מגולם על ידי שון בין.
סמל כוחו הוא הברק הראשון המתואר כגליל דחוס בחומר נפץ.
פוסידון (צורה רומית: נפטון) - אל הים ורעידות האדמה.
מופיע בספר הראשון, השלישי, הרביעי והחמישי.
לרוב לובש חולצות הוואי ומכנסי ברמודה.
סמל הכוח שלו הוא קלשון בעל שלושה חודים.
מגולם בסרט על ידי קווין מק'קיד.
הרה (צורה רומית: יונו) - אלת הנישואים והמשפחה.
מופיעה בספר השלישי, הרביעי והחמישי.
בעלת יחס קר כלפי אנבת' ופרסי.
אלה ערמומית השנואה על הרבה דמויות בסדרה.
נאמנה לזאוס, ולכן שונאת את בניו שאינם ילדיה.
בסרט הראשון מגולמת על ידי אריקה סרה.
האדס (צורה רומית: פלוטו) - אל המתים והשאול.
לאחר שזאוס הרג את אשתו בת התמותה בעקבות הנבואה הגדולה הטיל האדס קללה על האורקל שניבאה אותה.
שונא את פרסי ובספר החמישי מנסה להרוג אותו.
סמל הכוח: קסדת האופל, שמסייעת להפוך לבלתי נראה ואף לאפלה.
ארס (צורה רומית: מארס) - אל המלחמה, המאהב של אפרודיטה.
מופיע לראשונה בספר הראשון כדמות מרכזית.
שם את הברק של זאוס בתיק של פרסי לפני הליכתו לשאול, כדי שכולם יחשבו שהוא גנב הברק.
נלחם בסוף הספר כנגד פרסי, ומפסיד לו.
בעל דעות שליליות לגבי פרסי.
מופיע בספר הראשון, השני, השלישי והחמישי.
אפרודיטה (צורה רומית: ונוס) - אלת האהבה, אשתו של הפייסטוס אך בוגדת בו עם ארס.
מתואר כי המראה שלה משתנה לפי מי שרואה אותה.
החיה המקודשת לה היא היונה.
נהנית לסבך את חיי האהבה של חצויים.
מגולמת בסרט על ידי סרינדה סוואן.
אתנה (צורה רומית: מינרווה) - אלת החוכמה והאסטרטגיה, אמה של אנבת'.
אתנה לא אוהבת את הקשר שבין פרסי לבין בתה אנבת' ומזהירה אותו בספר השלישי שלא יעז להתקרב לבתה, אך בספר החמישי אנבת' ופרסי נהיים זוג.
בתולה (ילדיה נולדים כתוצאה ממחשבות).
דיוניסוס (צורה רומית: בכחוס) - אל היין, שונא את פרסי.
אחד משנים - עשר האולימפיים.
בעונש במחנה עקב כך שחשק בנימפת יער אסורה, וזאוס הטיל עליו עונש להיות מנהל במחנה החצויים במשך מאה שנה.
בסוף הספר החמישי העונש מתקצר לחמישים שנה בלבד.
חובב פקמן ויין אך בשל האיסור על שתיית אלכוהול שזאוס הטיל עליו הוא מסתפק בדיאט קולה.
הרמס (צורה רומית: מרקוריוס) - שליח האלים ואביו של לוק.
הוא מופיע גם בספר השלישי והחמישי.
סמל הכוח שלו הוא הקדוקאוס שבימינו מוצג כטלפון נייד שעליו מלופפים שני הנחשים מרתה וג'ורג'.
הרמס מתואר כאדם עסוק שרוב הזמן נאלץ לענות לשיחות, ולמרות כל העבודה הזאת, שאר האלים לא מעריכים אותו אפילו שהמציא את האינטרנט.
הרמס מגולם בסרט על ידי דילן ניל.
אפולו (צורה רומית: אפולון/פויבוס) - אל השמש, השירה והמוזיקה, הריפוי, והירי בחץ וקשת.
אפולו מופיע כדמות מגניבה ורגועה ועוזר לפרסי וחבריו במסעם.
כותב מושבע של שירי הייקו (בעבר חמשירים) ונוהג במרכבת השמש.
נוטה לריב עם אחותו ולפלרטט עם הציידות שלה.
ארטמיס (צורה רומית: דיאנה) - אלת הירח, הציד והירי בחץ וקשת.
אחותו התאומה של אפולו איתו היא מרבה להתווכח.
מנסה לשכנע את ביאנקה די אנג'לו ואת תאליה להצטרף אליה ואל חברותיה הציידות ולזכות בחיי נצח, אך להפסיד אהבה וגברים.
פרספונה - אלת האביב והפרחים.
מחבבת את פרסי ואוהבת את אמה, הנגררת אחריה לשאול.
דמטר (צורה רומית: קרס) - אלת התבואה.
אמה של פרספונה ואחות האדס.
אחת משנים - עשר האולימפיים.
הסטיה (צורה רומית: וסטה) - אלת האח המבוערת, מייצגת את המשפחה והחמימות.
בעבר הייתה משנים - עשר האולימפיים, אך ויתרה על מקומה לטובת דיוניסוס.
הסטיה פגשה את פרסי בספר החמישי ועזרה לו וחיבבה אותו.
לקראת סוף הספר פרסי מעניק להסטיה מתנה - כד פנדורה, המוזכר במיתולוגיה בתור תיבת פנדורה.
הפייסטוס (צורה רומית: וולקן) - אל האש ועבודות המתכת.
מופיע בספר השלישי, הרביעי והחמישי.
בעלה של אפרודיטה, בנה של הרה שזרקה אותו מראש האולימפוס בשל כיעורו.
אחראי על רשתות הטלוויזיה באולימפוס ורוב התוכניות שמשודרות שם הן קטעים בם הוא תופס (פשוטו כמשמעו) את אפרודיטה שמנסה לבגוד בו עם ארס.
פאן (צורה רומית: פאונוס) - אל נופי הפרא, סאטיר.
הסאטירים ובתוכם גרובר מחפשים אחריו בכל ספרי הסדרה.
בסוף הספר הרביעי גרובר וחבריו מוצאים אותו.
פאן מבקש ממנו לשמור על הנופים עם שאר הסאטירים ולאחר מכן מתפוגג, מה שקורה לאל שכל ממלכתו נשכחת מהעולם.
הליוס (צורה רומית: סול) - אל השמש היווני.
טריטון - בנו של פוסידון ויורשו.
מתואר כבן ים בעל שני זנבות דגים.
יאנוס - אל דו פרצופי המציק לפרסי ולחבריו במבוך.